Vermeende sluipmoordenaar vasgetrek | Nuus24
Vermeende sluipmoordenaar vasgetrek
Tunis – Die Tunisiese polisie het 'n verdagte in hegtenis geneem in verband met die sluipmoord vroeër dié maand op die opposisieleier Chokri Belaid. Belaid se dood het tot wydverspreide betogings gelei wat nóg 'n politieke krisis in dié Noord-Afrika-land tot gevolg gehad het.Die verdagte het na bewering erken dat hy die misdaad gepleeg het ná hy in hegtenis geneem is in 'n noordelike voorstad van die hoofstad, Tunis, het Radio Mosaique laat Maandag berig. Hy het Belaid glo vermoor omdat dié politikus op 'n skeiding tussen kerk en staat aangedring het.'n Tweede verdagte is volgens die verslag steeds op vrye voet.Belaid, 48, sekretaris-generaal van die Democratic Patriots-party, wat dikwels kritiek gelewer het op Tunisië se heersende Islamitiese party, is op 6 Februarie in 'n sluipmoord dood.– Volg Nuus24 op Twitter.
Lees meer oor: chokri belaid | tunisië | sluipmoorde VOLGENDE OP NUUS24X